חוק תגמולים לנפגעי טרור
משרד הביטחון חוק תגמולים לנפגעי טרור
חוק זה קובע כי נפגעי פעולות איבה ובני משפחותיהם זכאים לתגמולים ולזכויות ממדינת ישראל. החוק מסדיר את התנאים לקבלת התשלומים וקביעת שיעורם בהתאם לאחוזי הנכות והפגיעה.
1.לפי פרשנות חוק זה, "פגיעות איבה" הן כל אותן פגיעות כתוצאה מפעולות טרור על רקע לאומני, בארץ או בחו"ל.
"נפגע" הוא תושב או אזרח ישראלי שנפגע כתוצאה מפעולות איבה של כוחות צבאיים, או כוחות בלתי סדירים, של מדינה עוינת, או ארגון עוין, שמטרתן היתה לפגוע במדינת ישראל.
"נכות" היא אבדן הכושר לפעול כרגיל מהבחינה הפיזית או השכלית, בעקבות פעולות איבה וכתוצאה ממחלה או חבלה.
2. במידה ואדם נפגע מפעולות איבה, הוא זכאי לקבל זכויות לפי חוק זה, אלא אם הוכח אחרת.
3. נפגע זכאי לקבל טיפול רפואי הכולל אשפוז וטיפול בפגיעות שנגרמו כתוצאה מהפיגוע, על סמך אישור מהמוסד לביטוח לאומי. וזכאי להחזר הוצאות עקב טיפול רפואי.
4. נפגע שנגרמה לו נכות בעקבות פגיעת איבה, יהיה זכאי לתגמול, לאחר ששיעור נכותו יקבע.
5. דרגת הנכות תיקבע על ידי ועדה רפואית, שהתמנתה לצורך עניין זה. על החלטות הועדה ניתן לערער לפני הועדה הרפואית לעררים.
6. נפגע שיש ברשותו ביטוח חיים, זכאי להשתתפות אוצר המדינה בדמי הביטוח, בתנאים ובשיעור שייקבעו לפי תקנות ועדת העבודה והרווחה.
7. משפחותיהם של נפגעים שנפטרו בעקבות הפיגוע, זכאיות לקבל תגמולים. וכן, תשלום עבור הוצאות הקבורה והמצבה.
8. נפגעים ובני משפחותיהם רשאים לקבל הטבות, פטורים והנחות, בדומה לחוק הנכים וחוק משפחות החיילים.
9. שר העבודה והרווחה מוסמך להתקין תקנות בכל הנוגע לחוק זה.
10. שר הביטחון, יחד עם שר העבודה והרווחה, ימנו רשות המוסמכת לאשר כי הפגיעה שאירעה היא פגיעת איבה.
11. על החלטות הרשות ניתן לערער לפני הועדה לעררים. החלטת ועדת העררים היא סופית ולא ניתנת לערעור חוזר.
12. תנאי מוקדם לכל תביעה לתגמולים, הוא אישורה של הרשות או של ועדת העררים, המאשרת כי הפגיעה נגרמה כתוצאה מפעולות איבה.
13. בית הדין האזורי לעבודה הוא בעל הסמכות הייחודית לדון בתביעות לתגמול ולהחזרת תגמול.
14. המוסד לביטוח לאומי מייצג את הנפגעים בתביעה כנגד המדינה.
16. אדם שנפגע עקב אירוע אחד, רשאי לבחור איזה גמלה הוא מעוניין לקבל מהביטוח, מבין האפשרויות הבאות: תשלום עבור נכות כללית, תגמול אחר ממשרד האוצר, או פיצויים לפי חוק הנזיקין.
17. נפגע הזכאי לקבל תגמול אחד לפי חוק זה ותגמול נוסף בהתאם לחוק אחר, כמו למשל, חוק פיצויים לנפגעי תאונות דרכים, רשאי לבחור איזה תגמול הוא רוצה לקבל. הזכות לבחור בין שני התגמולים היא חד פעמית. בנסיבות מסוימות כגון: נכה שבנו נספה בפיגוע, או קבלת פיצויים מגרמניה בגין נזקי בריאות, ניתן לקבל את שתי הגמלאות.
18. התגמולים לנפגעים ובני משפחתם יינתנו מקופת אוצר המדינה ובאמצעות הביטוח הלאומי.
19. החוק לא יחול על אדם שנפגע בפיגוע, ומשתייך לכוחות האויב, או מסייע להם לקדם את מטרותיהם.
20. נפגע הזכאי לתגמול יקבל מביטוח לאומי סמל ותעודת נכה.
21. הממונה על חוק זה הוא שר העבודה והרווחה, והוא רשאי לערוך שינויים ולהתקין תקנות נוספות.